钦定古今图书集成/理学汇编/文学典/第158卷 > 陶宗仪辍畊录===《露布》===
## 钦定古今图书集成/理学汇编/文学典/第158卷 > 陶宗仪辍畊录===《露布》===

露布何所起乎？隋《礼仪志》：“后魏每战克，书帛于漆竿上，名露布。”《世说》：桓宣武征鲜卑，唤袁宏作露布倚马，
手不辍笔，俄成七纸。如《隋志》《世说》所云，则露布起于
后魏，而晋因之。然《汉官仪》：凡制书皆弥封，唯赦赎令
司徒印露布州郡。又《汉书》贾洪为马超作伐曹操露
布，则汉时已然。及读《初学记》引《春秋佐助期》曰：“武露
布，文露沉。”宋均云：“甘露见其国布散者，人上武文采
者，则甘露沉重”，岂露布之义，当取于此与？